11. ฐานะการเงินและผลการดำเนินงาน

ก. สรุปรายงานการสอบบัญชี

ผู้สอบบัญชี : สำนักงานไพร้ซวอเตอร์เฮาส์คูเปอร์ส เอบีเอเอส โดย

  นางณฐพร พันธุ์อุดม ผู้สอบบัญชีรับอนุญาตเลขทะเบียน 3430

สรุปรายงานการสอบบัญชี

จากรายงานการตรวจสอบของผู้สอบบัญชีสำหรับปี สิ้นสุดวันที่ 31 ธันวาคม 2555 ได้รายงานอย่าง
ไม่มีเงื่อนไขว่า
งบการเงินรวมและงบการเงินเฉพาะบริษัทแสดงฐานะทางการเงินรวมของบริษัทและบริษัทย่อย
และฐานะการเงินเฉพาะบริษัท ณ วันที่ 31 ธันวาคม 2555
และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัทสำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

ข. สรุปงบการเงินรวม

สรุปงบแสดงฐานะการเงิน ผลการดำเนินงานและกระแสเงินสดของบริษัทและบริษัทย่อย
ในระยะเวลา 3 ปี ที่ผ่านมา เปรียบเทียบระหว่างปี 2553 – 2555 (ตามเอกสารแนบ 4)

คำอธิบายและวิเคราะห์ของฝ่ายจัดการ (Management Discussion and Analysis)

11.1 ภาพรวมของการดำเนินงาน

ปัจจัยภายนอกที่มีผลต่อการดำเนินงาน ในปี 2555 ธุรกิจการท่องเที่ยวในประเทศเริ่มฟื้นตัวขึ้น
หลังจากที่ผ่านพ้นวิกฤตการณ์ต่างๆ ทั้งทางการเมือง และปัญหาภัยธรรมชาติ ที่เกิดขึ้นในประเทศ
เมื่อ 5 ปีที่ผ่านมา ซึ่งเป็นปัจจัยภายนอกที่ส่งผลกระทบต่อธุรกิจโรงแรม และการท่องเที่ยว
ทำให้นักท่องเที่ยวเกรงว่าจะไม่ได้รับความปลอดภัยจึงเดินทางเข้ามาในประเทศน้อยลง
นอกจากสถานการณ์ที่เกิดขึ้นในประเทศแล้ว
สภาวะเศรษฐกิจยุโรปและอเมริกาที่ตกต่ำลงทำให้ลูกค้าจากภูมิภาคดังกล่าวเดินทางมาท่องเที่ยวในประเทศน้อยลงจากเดิม
ในขณะเดียวกันธุรกิจโรงแรมซึ่งมีการขยายตัวอย่างรวดเร็วทำให้มีจำนวนห้องพักเพิ่มมากขึ้นเมื่อเทียบกับสัดส่วนนักท่องเที่ยว
ก่อให้เกิดการแข่งขันในด้านราคา ทำให้อัตราการขายห้องพักถัวเฉลี่ยต่ำลง
ในขณะที่มีต้นทุนและค่าใช้จ่ายในอัตราที่สูง
รวมทั้งธุรกิจโรงแรมมีความจำเป็นที่จะต้องใช้งบประมาณในการปรับปรุงตกแต่งโรงแรมเพื่อรักษามาตรฐานโรงแรมระดับ
4 ดาว และ 5 ดาว ทำให้มีค่าเสื่อมราคาเพิ่มขึ้น ส่งผลกระทบต่อกำไรของบริษัท

นโยบาย และกลยุทธ์ของบริษัท จากปัจจัยภายนอกที่ส่งผลกระทบกับธุรกิจ
บริษัทมีความเสี่ยงสูงที่จะได้รับผลกระทบจากเหตุการณ์ที่เกิดขึ้นในประเทศ
จึงได้วางกลยุทธ์โดยการกระจายความเสี่ยงต่อการกระจุกตัวของรายได้ที่เกิดขึ้นจากในประเทศ
มาเป็นการกระจายให้มีสัดส่วนรายได้จากต่างประเทศที่สูงขึ้นในอัตราส่วนที่ใกล้เคียงกับรายได้ในประเทศ
ในการเพิ่มอัตราส่วนรายได้จากต่างประเทศ ได้กำหนดกลยุทธ์ไว้ดังนี้

-   ด้านการลงทุน บริษัทจะพิจารณาลงทุนในภูมิภาค หรือประเทศที่มีศักยภาพการท่องเที่ยวที่สูง
    และได้ผลตอบแทนที่ดี ซึ่งในปี 2554 บริษัทได้ตัดสินใจลงทุนกิจการโรงแรมในมัลดีฟส์
    เป็นโรงแรมระดับ 5 ดาว ประกอบด้วย 100 วิลล่า ในสาธารณรัฐมัลดีฟส์ ซึ่งตั้งอยู่บนเกาะ
    Mudhdhoo ภายใต้ DMS Property Investment Private Limited (DMS)
    ซึ่งเป็นบริษัทร่วมลงทุนและจดทะเบียนในสาธารณรัฐมัลดีฟส์ มีทุนจดทะเบียน 38.50
    ล้านเหรียญสหรัฐ ผู้ถือหุ้นประกอบด้วย บมจ. ดุสิต ไทยพร็อพเพอร์ตี้ส์ ลงทุนร้อยละ55
    บริษัทย่อยของ บมจ. เอ็ม บี เค ลงทุนร้อยละ 30 นายชาตรี โสภณพนิช ลงทุนร้อยละ 10
    และที่เหลืออีกร้อยละ5 ลงทุนโดย Coastline Investment Private Limited เพื่อให้
    DMS ลงทุนในกิจการโรงแรมดุสิตธานี มัลดีฟส์ (มัลดีฟส์)โดยเข้าซื้อ
    สิ่งปลูกสร้างและสิทธิการเช่าเป็นจำนวน 60 ล้านเหรียญสหรัฐ
    และปรับปรุงตกแต่งด้วยเงินลงทุนทั้งสิ้นอีกประมาณ 20 ล้านเหรียญสหรัฐ
    โดยตั้งเป้าว่าสามารถเปิดดำเนินกิจการโรงแรมได้ในเดือนธันวาคม 2554
    แต่อุปสรรคที่เกิดขึ้นจากปัจจัยภายนอกคือ ปัญหาน้ำท่วม
    ซึ่งส่งผลให้การจัดซื้อและจัดส่งวัสดุก่อสร้างและอุปกรณ์ตกแต่งจากเมืองไทยล่าช้ากว่ากำหนด
    ทำให้ไม่สามารถเปิดดำเนินกิจการโรงแรมได้ตามที่กำหนด
    โดยได้เปิดดำเนินการบางส่วนอย่างไม่เป็นทางการประมาณ 10 วิลล่า ในเดือนกุมภาพันธ์
    2555 และเปิดดำเนินการอย่างเป็นทางการครบ 100 วิลล่า ในวันที่ 8 กันยายน 2555
    จากการที่ไม่สามารถเปิดโรงแรมได้ตามเป้าหมาย
    ทำให้โรงแรมไม่สามารถสร้างรายได้ได้ตามงบประมาณที่วางไว้
    ในขณะเดียวกันได้มีค่าใช้จ่ายก่อนเปิดดำเนินงานที่ต้องบันทึกเป็นค่าใช้จ่ายทั้งจำนวนในช่วงที่ปรับปรุงตกแต่ง
    ประกอบกับโครงการดังกล่าวเป็นการลงทุนที่มีมูลค่าสูง จึงทำให้มีค่าเสื่อมราคา
    และค่าใช้จ่ายทางการเงินจำนวนมาก ส่งผลให้ DMS มีผลขาดทุนสุทธิในปี 2554 จำนวน 65
    ล้านบาท และในปี 2555 มีผลขาดทุนสุทธิจำนวน 236 ล้านบาท

-   ด้านการรับจ้างบริหารโรงแรม
    บริษัทวางกลยุทธ์ในการเพิ่มจำนวนโรงแรมที่รับบริหารในต่างประเทศ
    โดยมีสำนักงานและบุคลากรฝ่ายพัฒนาและการลงทุน (Development and Investment)
    ทั้งในฮ่องกงและดูไบ นอกจากนี้ในปี 2550 บริษัทยังได้ร่วมลงทุนกับบริษัทในอินเดีย
    เพื่อจัดตั้งบริษัทรับบริหารโรงแรมในอินเดีย โดยบริษัทลงทุนร้อยละ 50 ในปี 2555
    ได้จัดตั้งบริษัทในรัฐเดลาแวร์ ประเทศสหรัฐอเมริกา เพื่อรองรับการบริหารโรงแรม
    ซึ่งในปัจจุบันได้ลงนามสัญญารับบริหารแล้ว 2 แห่งคือ โรงแรมดุสิตธานี กวม
    และโรงแรมดุสิตดีทู พาซาดีน่า และในเดือนกุมภาพันธ์ 2556 ได้ร่วมลงทุนกับบริษัทในจีน
    เพื่อจัดตั้งบริษัทรับบริหารโรงแรมในจีน โดยบริษัทลงทุนร้อยละ 45 ซึ่งคาดว่าในปี 2563
    จะมีโรงแรมที่บริหารถึง 5,000 ห้อง

-   ด้านการศึกษา บริษัทได้เล็งเห็นถึงศักยภาพในการขยายด้านการศึกษา
    เนื่องจากบริษัทมีประสบการณ์ด้านการศึกษา จากวิทยาลัยดุสิตธานีที่ประสบความสำเร็จ
    จนมีการเปิดสาขาที่พัทยาในปี 2555 และร่วมกับ บ. เลอ กอร์ดอง เบลอ ดุสิต
    เปิดโรงเรียนสอนการประกอบอาหาร รวมทั้งการบริหารการศึกษาให้กับ Lyceum of
    Philippines University (LPU) ในหลักสูตรการบริหารโรงแรม
    จากการสะสมประสบการณ์ จนประสบความสำเร็จซึ่งเป็นจุดแข็งหนึ่งของบริษัท
    บริษัทจึงกำหนดกลยุทธ์ในการขยายการศึกษาทั้งในประเทศและต่างประเทศอีกธุรกิจหนึ่งนอกเหนือจากธุรกิจด้านโรงแรม

บริษัทกำหนดกลยุทธ์ในการขยายกิจการ (Growth Strategy) ตั้งแต่ปี 2550 แต่อุปสรรคต่างๆ
ทำให้ยังไม่สามารถบรรลุเป้าหมายได้ นอกจากนี้การขยายธุรกิจบริษัทจำเป็นต้องมีบุคลากร
ระบบงานในทุกส่วน รวมทั้งมีค่าใช้จ่ายในการศึกษาโครงการต่างๆ
ส่งผลให้บริษัทมีค่าใช้จ่ายในการบริหารเพิ่มขึ้นในขณะที่รายได้ยังไม่เป็นไปตามที่คาดไว้ ดังนั้นตั้งแต่ปี
2556 เป็นต้นไป หากไม่มีปัจจัยภายนอกส่งผลกระทบต่อการดำเนินงานของโรงแรมภายใต้บริษัท
และบริษัทย่อย
และโรงแรมที่บริษัทได้ลงนามสัญญารับบริหารไปแล้วสามารถเปิดดำเนินการได้ตามเป้าหมาย
บริษัทคาดว่าจะสามารถสร้างผลกำไรจากการดำเนินงานเพิ่มขึ้นได้ในอนาคต

ปี 2555 เศรษฐกิจของประเทศรวมถึงภาวะอุตสาหกรรมการท่องเที่ยวปรับตัวดีขึ้นอย่างรวดเร็ว
และต่อเนื่องหลังจากเกิดปัญหาน้ำท่วมในช่วงปลายไตรมาส 3 ต่อไตรมาส 4 ของปี 2554
ประกอบกับไม่มีปัญหาทางการเมืองในประเทศ ส่งผลให้เศรษฐกิจโดยรวมเติบโตอย่างมีเสถียรภาพ
ทำให้บริษัทและบริษัทย่อยมีรายได้จากการขายและการให้บริการจำนวน 4,257.44 ล้านบาท
เพิ่มขึ้นจากปีก่อน 765.03 ล้านบาท คิดเป็นร้อยละ 21.91
เป็นรายได้ที่เพิ่มขึ้นจากโรงแรมทุกแห่งของบริษัทและบริษัทย่อย
ในจำนวนนี้เป็นรายได้จากมัลดีฟส์จำนวน 343.05 ล้านบาท สำหรับรายได้อื่นมีจำนวน 491.14
ล้านบาท เพิ่มขึ้นจากงวดเดียวกันของปีก่อนจำนวน 60.99 ล้านบาท
ส่วนหนึ่งมาจากกำไรจากการขายอสังหาริมทรัพย์เพื่อการลงทุนจำนวน 101.11 ล้านบาท
เมื่อหักต้นทุนขาย ค่าใช้จ่ายรวม และส่วนได้เสียที่ไม่มีอำนาจควบคุมแล้ว
ทำให้บริษัทมีผลกำไรสุทธิจำนวน 149.41 ล้านบาท โดยกำไรเพิ่มขึ้นจากปีก่อนจำนวน 118.37
ล้านบาท ซึ่งในจำนวนนี้เป็นผลขาดทุนจากมัลดีฟส์จำนวน 112.60 ล้านบาท
หากไม่รวมผลขาดทุนของมัลดีฟส์ดังกล่าว กลุ่มบริษัทจะมีผลกำไรสุทธิจำนวน 262.01 ล้านบาท
เพิ่มขึ้นจากปีก่อนจำนวน 200.16 ล้านบาท หรือร้อยละ 323.65

แม้ว่าปี 2555 กลุ่มบริษัทจะมีผลกำไรเพิ่มขึ้นจากปีก่อน
บริษัทก็ยังมีการปรับกลยุทธ์ทางการตลาดรวมทั้งหาแนวทางการกระจายรายได้
และแสวงหาแหล่งรายได้จากภูมิภาคอื่นๆ เพื่อไม่ให้รายได้กระจุกตัวอยู่
ในประเทศหรือเพียงภูมิภาคเดียวเท่านั้น

ในปัจจุบัน บริษัทและบริษัทย่อยดำเนินธุรกิจโรงแรม และการรับบริหารโรงแรม ซึ่งบริษัทและ
บริษัทย่อยเป็นเจ้าของทั้งในประเทศและต่างประเทศทั้งสิ้น 10
แห่งและรับจ้างบริหารโรงแรมรวมทั้งสิ้น 5 แห่ง
นอกเหนือจากธุรกิจโรงแรมและการรับบริหารโรงแรม ซึ่งถือเป็นธุรกิจหลักดังกล่าว
บริษัทและบริษัทย่อยได้พัฒนาธุรกิจอื่นเพื่อเพิ่มแหล่งรายได้และ/หรือสนับสนุนธุรกิจโรงแรมอย่างต่อเนื่อง
ได้แก่

1.  ธุรกิจอาคารพาณิชย์ให้เช่า ซึ่งบริษัทได้ทำการปรับปรุงและตกแต่งอาคารดังกล่าวเพื่อเพิ่มอัตรา
    ค่าเช่า รวมไปถึงการวางผังพื้นที่ให้เช่าใหม่ให้แต่ละชั้นมีพื้นที่ให้เช่ามากขึ้น

2.  ธุรกิจสถานบริการเพื่อสุขภาพ (สปา) โดย บริษัทย่อยมีสถานบริการเพื่อสุขภาพ 6 แห่ง
    ได้แก่ที่โรงแรมดุสิตธานี กรุงเทพฯ โรงแรมดุสิตธานี พัทยา โรงแรมดุสิตธานี หัวหิน
    โรงแรมดุสิตดีทู เชียงใหม่ โรงแรมดุสิตธานี มะนิลา และโรงแรมดุสิตธานี มัลดีฟส์
    โดยได้รับรางวัลจากหลายสถาบันในระดับชั้นนำ ซึ่งเป็นการรับรองคุณภาพ

3.  ธุรกิจด้านการศึกษา ประกอบด้วยวิทยาลัยดุสิตธานี กรุงเทพฯ และวิทยาเขต พัทยา

  ด้วยวิทยาลัยดุสิตธานี เป็นนิติบุคคลที่จัดตั้งขึ้นภายใต้พระราชบัญญัติสถาบันอุดมศึกษาเอกชน
  พ.ศ.2522 บริษัทจึงไม่ได้นำมารวมกับงบการเงินของบริษัท ซึ่งปัจจุบัน
  ผลประกอบการวิทยาลัยดุสิตธานี มีการเติบโตในอัตราที่สูง

4.  ธุรกิจฝึกอบรมสำหรับหน่วยงานของบริษัทและบุคคลทั่วไป คือ บ. ดุสิตเพื่อพัฒนาผู้บริหาร

  (ปิดบริษัทเมื่อ 29 มิถุนายน 2555)

5.  ธุรกิจสอนการประกอบอาหาร คือ บ. เลอ กอร์ดอง เบลอ ดุสิต

การวิเคราะห์ผลการดำเนินงาน

ผลประกอบการของบริษัทสำหรับปีสิ้นสุดวันที่ 31 ธันวาคม 2555 เปรียบเทียบกับปีสิ้นสุดวันที่ 31
ธันวาคม 2554 สรุปได้ดังนี้

หน่วย : ล้านบาท

  ------------------------------------------------------------------------------------------------------------------------------------------
                                       2554                                2555                                 ผลต่าง               
  ------------------------------------ ------------ --------- ------------ ------------ ---------- ------------ --------- --------- --------
  รายการ                               ก่อนรวม DMS   DMS       รวม          ก่อนรวม DMS   DMS        รวม          จำนวน               %

  รายได้จากการขายและให้บริการ             3,492.41     -         3,492.41     3,914.39     343.05     4,257.44     765.03              21.91

  ต้นทุนขายและให้บริการ                    (2,358.22)   -         (2,358.22)   (2,526.20)   (279.78)   (2,805.98)   447.75              18.99

  %                                    67.52        -         67.52        64.54        81.56      65.91        5.85                

  ต้นทุนบริการ-ค่าเสื่อมราคาและค่าตัดจำหน่าย    (352.45)     -         (352.45)     (348.86)     (91.98)    (440.84)     88.39               25.08

  รวมต้นทุนขายและการให้บริการ              (2,710.67)   -         (2,710.67)   (2,875.06)   (371.76)   (3,246.82)   536.14              19.78

  กำไร (ขาดทุน) ขั้นต้น                    781.74       -         781.74       1,039.33     (28.72)    1,010.62     228.88              29.28

  %                                    22.38        -         22.38        26.55        (8.37)     23.74        29.91               

  รายได้ค่าบริหารงาน                      62.75        -         62.75        61.04        -          61.04        (1.71)              (2.73)

  รายได้อื่น                              162.27       -         162.27       148.59       1.10       149.69       (12.58)             (7.75)

  ค่าใช้จ่ายรวม                           (1,043.98)   (64.52)   (1,108.51)   (1,140.62)   (157.47)   (1,298.09)   189.58              17.10

  กำไร (ขาดทุน) จากการดำเนินงาน          (37.22)      (64.52)   (101.74)     108.34       (185.08)   (76.74)      25.00               24.57

  ค่าเสื่อมราคาและค่าตัดจำหน่าย              (37.06)      -         (37.06)      (51.57)      (0.60)     (52.17)      15.11               40.77

  กำไร (ขาดทุน) จากการดำเนินงานก่อนดอกเบี้ย (74.28)      (64.52)   (138.80)     56.77        (185.68)   (128.91)     9.88                7.13

  ดอกเบี้ยรับ-จ่าย                         (15.97)      -         (15.97)      (19.77)      (50.18)    (69.95)      53.98     338.01    

  กำไร (ขาดทุน)                         (90.25)      (64.52)   (154.77)     37.00        (235.86)   (198.86)     (44.09)   (28.49)   
  จากการดำเนินงานก่อนภาษีเงินได้                                                                                                         

  ค่าใช้จ่ายภาษีเงินได้                      (37.27)      -         (37.27)      (33.29)      -          (33.29)      (3.98)    (10.68)   

  กำไร (ขาดทุน)                         (127.52)     (64.52)   (192.04)     3.71         (235.86)   (232.15)     (40.11)   (20.89)   
  จากการดำเนินงานหลังภาษีเงินได้                                                                                                         

  ส่วนที่ไม่ได้เกิดจากการดำเนินงาน                                                                                                         

  เงินปันผลรับ                            24.26        -         24.26        12.12        -          12.12        (12.14)   (50.04)   

  รับรู้รายได้จากค่าเช่ารับล่วงหน้า             25.43        -         25.43        25.43        -          25.43        -         -         

  กำไรจากการขายที่ดิน อาคาร และอุปกรณ์      39.55        -         39.55        -            -          -            (39.55)   (100)     

  กำไรจากการขายอสังหาริมทรัพย์เพื่อการลงทุน   -            -         -            101.11       -          101.11       101.11    100       

  ส่วนแบ่งกำไรจากเงินลงทุนในบริษัทร่วม        111.81       -         111.81       106.93       -          106.93       (4.88)    (4.37)    

  ขาดทุนจากการขายที่ดิน อาคารและอุปกรณ์      -            -         -            (2.36)       -          (2.36)       (2.36)    -         

  ขาดทุนจากการด้อยค่าของที่ดิน อาคารและอุปกรณ์ (1.94)       -         (1.94)       -            -          -            1.94      (100)     

  รายได้อื่นๆ-จากประกันภัย                  -            -         -            25.74        -          25.74        25.74     100       

  กำไรสุทธิ                              71.59        (64.52)   7.07         272.68       (235.86)   36.82        29.75     420.79    

  ส่วนที่เป็นของส่วนได้เสียที่ไม่มีอำนาจควบคุม     (9.75)       33.72     23.97        (10.67)      123.26     112.59       88.62     369.71    

  กำไรสุทธิส่วนที่เป็นของบริษัท                61.84        (30.80)   31.04        262.01       (112.60)   149.41       118.37    381.34    
  ------------------------------------------------------------------------------------------------------------------------------------------

โครงสร้างรายได้

บริษัทและบริษัทย่อยมีรายได้จากการประกอบกิจการโรงแรม
และการให้บริการรับจ้างบริหารโรงแรม ซึ่งเป็นรายได้หลัก
และรายได้ที่ไม่ได้เกิดจากการดำเนินงาน คือรายได้จากการรับรู้รายได้จากค่าเช่ารับล่วงหน้า
กำไรจากการขายที่ดิน อาคาร อุปกรณ์ กำไรจากการขายอสังหาริมทรัพย์เพื่อการลงทุน
ส่วนแบ่งกำไรจากเงินลงทุนในบริษัทร่วม ดอกเบี้ยรับ เงินปันผลรับ และรายได้อื่นๆ เช่น
ค่าเช่าร้านค้าในโรงแรม ค่าสิ่งพิมพ์โฆษณา ค่าบริการการตลาดที่เกี่ยวข้องกับการบริหารโรงแรม
เป็นต้น

สัดส่วนของรายได้รวมของบริษัท และบริษัทย่อยสามารถสรุปได้ดังนี้

หน่วย: ล้านบาท

+-------------------------------+------+----+------+----+-----+-----+
|                               | ปี    |    | ปี    |    | ผล  |     |
|                               | 2554 |    | 2555 |    | ต่าง |     |
+-------------------------------+------+----+------+----+-----+-----+
| โครงสร้างรายได้                 | จ    | ร  | จ    | ร  | จำ  | ร้อ  |
|                               | ำนวน | ้อย | ำนวน | ้อย | นวน | ยละ |
|                               |      | ละ |      | ละ |     |     |
+-------------------------------+------+----+------+----+-----+-----+
| 1.                            |      |    |      |    |     |     |
| รายได้จากการขายและการให้บริการ   |      |    |      |    |     |     |
+-------------------------------+------+----+------+----+-----+-----+
|   - รายได้จากกิจการโรงแรม       | 3,43 | 8  | 4,19 | 8  | 763 | 22  |
|                               | 2.53 | 7. | 5.82 | 7. | .29 | .24 |
|                               |      | 51 |      | 51 |     |     |
+-------------------------------+------+----+------+----+-----+-----+
|   - รายได้จากธุรกิจอาคารให้เช่า    | 5    | 1. | 6    | 1. | 1   | 2   |
|                               | 9.88 | 52 | 1.62 | 52 | .74 | .91 |
+-------------------------------+------+----+------+----+-----+-----+
| ร                             | 3,49 | 8  | 4,25 | 8  | 765 | 21  |
| วมรายได้จากการขายและการให้บริการ | 2.41 | 9. | 7.44 | 9. | .03 | .91 |
|                               |      | 03 |      | 03 |     |     |
+-------------------------------+------+----+------+----+-----+-----+
| 2. รายได้ค่าบริหารโรงแรม         | 6    | 1. | 6    | 1. | (1. | (2. |
|                               | 2.75 | 60 | 1.03 | 60 | 72) | 74) |
+-------------------------------+------+----+------+----+-----+-----+
| 3. รายได้อื่น                    |      |    |      |    |     |     |
+-------------------------------+------+----+------+----+-----+-----+
| - รับรู้รายได้จากค่าเช่ารับล่วงหน้า    | 2    | 0. | 2    | 0. | -   | -   |
|                               | 5.44 | 65 | 5.44 | 54 |     |     |
+-------------------------------+------+----+------+----+-----+-----+
| - กำไรจากการขายที่ดิน อาคาร      | 3    | 1. | -    | -  | (   | (1  |
| และอุปกรณ์                      | 9.55 | 01 |      |    | 39. | 00. |
|                               |      |    |      |    | 55) | 00) |
+-------------------------------+------+----+------+----+-----+-----+
| -                             | -    | -  | 10   | 2. | 101 | 100 |
| กำไรจ                         |      |    | 1.11 | 13 | .11 | .00 |
| ากการขายอสังหาริมทรัพย์เพื่อการลงทุน |      |    |      |    |     |     |
+-------------------------------+------+----+------+----+-----+-----+
| -                             | 11   | 2. | 10   | 2. | (4. | (4. |
| ส่วนแบ่งกำไรจากเงินลงทุนในบริษัทร่วม | 1.81 | 85 | 6.93 | 25 | 88) | 36) |
+-------------------------------+------+----+------+----+-----+-----+
| - ดอกเบี้ยรับ                    | 4.07 | 0. | 9.09 | 0. | 5   | 123 |
|                               |      | 10 |      | 19 | .02 | .34 |
+-------------------------------+------+----+------+----+-----+-----+
| - เงินปันผลรับ                   | 2    | 0. | 1    | 0. | (   | (   |
|                               | 4.26 | 62 | 2.12 | 26 | 12. | 50. |
|                               |      |    |      |    | 14) | 04) |
+-------------------------------+------+----+------+----+-----+-----+
| - รายได้อื่น                     | 16   | 4. | 17   | 3. | 13  | 8   |
|                               | 2.27 | 14 | 5.43 | 68 | .16 | .11 |
+-------------------------------+------+----+------+----+-----+-----+
| รวมรายได้อื่น                    | 36   | 9. | 43   | 9. | 62  | 17  |
|                               | 7.40 | 37 | 0.12 | 06 | .72 | .07 |
+-------------------------------+------+----+------+----+-----+-----+
|   รวมรายได้                    | 3,92 | 10 | 4,74 | 10 | 826 | 21  |
|                               | 2.56 | 0. | 8.59 | 0. | .03 | .06 |
|                               |      | 00 |      | 00 |     |     |
+-------------------------------+------+----+------+----+-----+-----+

รายได้รวมปี 2555 เพิ่มขึ้นจากปี 2554 จำนวน 826.03 ล้านบาทคิดเป็นร้อยละ 21.06

1. รายได้

1.1 รายได้จากการขายและการให้บริการ

1.1.1 จากกิจการโรงแรม

ในปี 2555 บริษัทมีรายได้จากการขายและการให้บริการเพิ่มขึ้นจากปี 2554 จำนวน 765.03
ล้านบาท หรือร้อยละ 21.91 โดยมีสาเหตุหลักจากการเพิ่มขึ้นของรายได้ ดังนี้

- กลุ่มโรงแรมภายใต้บริษัทและบริษัทย่อย มีรายได้เพิ่มขึ้น 666.65 ล้านบาท
เป็นรายได้ที่เพิ่มขึ้นจากกลุ่มโรงแรมดุสิตธานี 612.36 ล้านบาท ซึ่งเป็นรายได้ของมัลดีฟส์ 343.05
ล้านบาท จากกลุ่มโรงแรมดุสิตปริ๊นเซส 52.32 ล้านบาท และจากกลุ่มบริษัทย่อย 1.97 ล้านบาท

- กลุ่มโรงแรมภายใต้กองทุนรวม มีรายได้เพิ่มขึ้น 96.64 ล้านบาท

1.1.2 จากธุรกิจอาคารให้เช่า

รายได้จากธุรกิจอาคารพาณิชย์ให้เช่า มีรายได้เพิ่มขึ้น 1.74 ล้านบาท

1.2 รายได้ค่าบริหารงาน

ในปี 2555 บริษัทมีรายได้ค่าบริหารงานลดลงจากปี 2554 จำนวน 1.72 ล้านบาท หรือร้อยละ
2.74 เนื่องจากการยกเลิกสัญญารับบริหารของโรงแรมบางแห่ง
อย่างไรก็ตามสำหรับโรงแรมที่บริษัทรับบริหารนั้น บริษัทมีรายได้ค่าบริหารงานเพิ่มขึ้น

1.3 รายได้อื่น

รายได้อื่นคือรายได้ที่เกิดจาก

- การรับรู้รายได้จากค่าเช่ารับล่วงหน้า
ที่เกิดจากการตัดจำหน่ายค่าเช่ารับล่วงหน้ากองทุนรวมอสังหาริมทรัพย์และสิทธิการเช่าดุสิตธานี
(กองทุนรวม) จำนวน 25.44 ล้านบาท

- กำไรจากการขายที่ดิน อาคาร และอุปกรณ์ เกิดจากการขายรมณีย์คอร์ทของปี 2554 จำนวน
39.55 ล้านบาท

-
กำไรจากการขายอสังหาริมทรัพย์เพื่อการลงทุนเกิดจากการขายที่ดินจังหวัดระยองโดยมีกำไรจำนวน
101.11 ล้านบาท

- ส่วนแบ่งกำไรจากเงินลงทุนในบริษัทร่วมจากการลงทุนในกองทุนรวมจำนวน 106.93 ล้านบาท
ลดลงจากปี 2554 จำนวน 4.88 ล้านบาท

- ดอกเบี้ยรับจำนวน 9.09 ล้านบาท เพิ่มขึ้น 5.02 ล้านบาท

- เงินปันผลรับจำนวน 12.12 ล้านบาท ลดลงจากปี 2554 จำนวน 12.14 ล้านบาท
เกิดจากมีบริษัทที่ลงทุนบางแห่งงดจ่ายเงินปันผลในปี 2555

- รายได้อื่นจำนวน 175.43 ล้านบาท เพิ่มขึ้น 13.16 ล้านบาท ซึ่งในปี 2555
มีรายได้ที่เกิดจากการชดเชยค่าเสียหายจากน้ำท่วมที่โรงแรมดุสิต ปริ๊นเซส โคราช จำนวน 14.80
ล้านบาท และเงินประกันภัยจากการชุมนุมทางการเมืองเมื่อปี 2553 จำนวน 10.94 ล้านบาท

2. ต้นทุนขายและการให้บริการ

บริษัทมีต้นทุนขายและการให้บริการโดยรวมคิดเป็นร้อยละ 65.91 ของรายได้จากการขายและ
การให้บริการ ลดลงเมื่อเปรียบเทียบกับปี 2554 ซึ่งเท่ากับร้อยละ 67.52
ของรายได้จากการขายและการให้บริการ
ทั้งนี้ต้นทุนขายและการให้บริการได้รวมค่าเช่าที่ดินและอาคารของ 3 โรงแรมจากกองทุนรวมในปี
2554 และ ปี 2555 จำนวน 293.68 ล้านบาท และ 314.29 ล้านบาท ตามลำดับ และปี 2555
ได้รวมค่าเช่าที่ดินของโรงแรม ดุสิตธานี มัลดีฟส์ อีก 1 แห่งจำนวน 27.04 ล้านบาท
และมีค่าใช้จ่ายในการรับประกันค่าเช่ารายปีของบริษัทให้แก่กองทุนรวมในปี 2554 และปี 2555
จำนวน 87.70 ล้านบาทและ 68.46 ล้านบาท ตามลำดับด้วย

3. กำไร (ขาดทุน) ขั้นต้น

จากการเปรียบเทียบข้างต้นหลังจากหักต้นทุนขายและการให้บริการ ค่าเสื่อมราคา
และค่าตัดจำหน่ายแล้ว ในปี 2555 หากไม่รวมมัลดีฟส์ (DMS) บริษัทมีกำไรขั้นต้นโดยรวมจำนวน
1,039.33 ล้านบาท เพิ่มขึ้นจากปี 2554 จำนวน 257.59 ล้านบาท หรือร้อยละ 32.95
เมื่อรวมขาดทุนขั้นต้นของมัลดีฟส์ จำนวน 28.72 ล้านบาท ส่งผลให้บริษัทมีกำไรขั้นต้น 1,010.62
ล้านบาท เพิ่มขึ้นจากปี 2554 จำนวน 228.88 ล้านบาท หรือร้อยละ 29.28

4. ค่าใช้จ่าย

บริษัทมีค่าใช้จ่ายรวมสำหรับปี 2555 จำนวน 1,298.09 ล้านบาท เพิ่มขึ้น 189.58 ล้านบาท
คิดเป็นร้อยละ 17.10 ได้แก่

- ค่าใช้จ่ายในการขายจำนวน 364.21 ล้านบาท ซึ่งเป็นค่าใช้จ่ายด้านการตลาด
การส่งเสริมการขาย และการโฆษณาประชาสัมพันธ์ต่างๆ เพิ่มขึ้น 22.00 ล้านบาท
เพิ่มขึ้นจากมัลดีฟส์จำนวน 41.17 ล้านบาท เนื่องจากเริ่มเปิดดำเนินการตั้งแต่กุมภาพันธ์ 2555
ในขณะที่โรงแรมและกิจการอื่นลดลงจำนวน 19.17 ล้านบาท

- ค่าใช้จ่ายในการบริหารจำนวน 933.88 ล้านบาท เพิ่มขึ้น 167.57 ล้านบาท
ส่วนใหญ่เป็นค่าใช้จ่ายในการบริหารของมัลดีฟส์จำนวน 51.78 ล้านบาท
ซึ่งเป็นค่าใช้จ่ายในการดำเนินการก่อนการเปิดดำเนินการของโรงแรมดุสิตธานี มัลดีฟส์
และค่าใช้จ่ายในการบริหารของโรงแรมและกิจการอื่นโดยรวมเพิ่มขึ้น 115.79 ล้านบาท
อันเนื่องมาจากการเพิ่มขึ้นของจำนวนเจ้าหน้าที่ และผู้บริหารชาวต่างชาติ
เพื่อรองรับการขยายตลาดไปยังต่างประเทศของบริษัท

นอกจากนี้ยังมีค่าใช้จ่ายที่ไม่ได้เกิดจากการดำเนินงาน คือ

- ขาดทุนจากการขายที่ดิน อาคาร และอุปกรณ์ จำนวน 2.36 ล้านบาท
เกิดจากโรงแรมมีการขายอุปกรณ์ ที่เลิกใช้งานแล้ว

- ขาดทุนจากการด้อยค่าของที่ดิน อาคาร และอุปกรณ์ จำนวน 1.94 ล้านบาท ของปี 2554
บริษัทได้บันทึกการด้อยค่าของสินทรัพย์ แต่ในปี 2555 ไม่มีสินทรัพย์ที่ด้อยค่าเพิ่มขึ้น

5. ค่าเสื่อมราคาและค่าตัดจำหน่าย

บริษัทมีค่าเสื่อมราคาและค่าตัดจำหน่ายจำนวน 52.17 ล้านบาท เพิ่มขึ้น 15.11 ล้านบาท
เนื่องจากในปี 2555 โรงแรมในกลุ่มบริษัทมีการปรับปรุงตกแต่งภาพลักษณ์เพิ่มขึ้น
จึงมีการรับรู้ค่าเสื่อมราคาเพิ่มขึ้น

6. กำไร (ขาดทุน) จากการดำเนินงาน

กำไร (ขาดทุน) จากการดำเนินงาน เป็นผลกำไร (ขาดทุน)
ที่ไม่รวมรายได้ที่ไม่ได้เกิดจากการดำเนินงาน คือ ดอกเบี้ยรับ ดอกเบี้ยจ่าย เงินปันผลรับ
การรับรู้รายได้จากค่าเช่ารับล่วงหน้า กำไรจากการขายที่ดิน อาคาร และอุปกรณ์
กำไรจากการขายอสังหาริมทรัพย์เพื่อการลงทุน และส่วนแบ่งกำไรจากเงินลงทุนในบริษัทร่วม
ซึ่งในปี 2555 บริษัทมีผลขาดทุนจากการดำเนินงานก่อนดอกเบี้ยโดยรวม 128.91 ล้านบาท
หากไม่รวมผลการดำเนินงานของมัลดีฟส์ที่มีผลขาดทุนจำนวน 185.68 ล้านบาท แล้ว
บริษัทจะมีผลกำไรจากการดำเนินงานก่อนดอกเบี้ย 56.77 ล้านบาท เพิ่มขึ้นจากปีก่อน 131.05
ล้านบาท หรือร้อยละ 176.42

7. กำไร (ขาดทุน) สุทธิและกำไร (ขาดทุน) สุทธิส่วนที่เป็นของบริษัท

ในปี 2555 กลุ่มบริษัทมีผลกำไรสุทธิ 149.41 ล้านบาท
สาเหตุหลักมาจากผลกำไรจากการดำเนินงานก่อนดอกเบี้ยของกลุ่มบริษัทจำนวน 56.77 ล้านบาท
เมื่อรวมรายได้ที่ไม่ได้เกิดจากการดำเนินงานจำนวน 268.97 ล้านบาท
(ส่วนใหญ่เป็นกำไรจากการขายอสังหาริมทรัพย์เพื่อการลงทุนจำนวน 101.11 ล้านบาท
และส่วนแบ่งกำไรจากเงินลงทุนในบริษัทร่วมจำนวน 106.93 ล้านบาท)
เมื่อรวมผลขาดทุนจากการดำเนินงานของมัลดีฟส์จำนวน 185.68 ล้านบาท
การเพิ่มขึ้นของค่าใช้จ่ายทางการเงินของมัลดีฟส์จำนวน 50.18 ล้านบาท และกลุ่มบริษัทจำนวน
19.77 ล้านบาท หักค่าใช้จ่ายภาษีเงินได้จำนวน 33.29 ล้านบาท
และรับแบ่งส่วนได้เสียที่ไม่มีอำนาจควบคุมจำนวน 112.59 ล้านบาท แล้ว
ทำให้มีผลกำไรส่วนที่เป็นของบริษัทมีจำนวน 149.41 ล้านบาท

อย่างไรก็ดี หากไม่รวมผลขาดทุนจากมัลดีฟส์ กลุ่มบริษัทจะมีกำไรสุทธิส่วนที่เป็นของบริษัทในปี 2555
จำนวน 262.01 ล้านบาท ซึ่งเพิ่มขึ้นจากปี 2554 จำนวน 200.17 ล้านบาท คิดเป็นร้อยละ
323.69 โดยค่าใช้จ่ายส่วนใหญ่เกิดจากค่าใช้จ่ายทางการเงินของบริษัท
และค่าใช้จ่ายในการบริหารเพิ่มขึ้น

8. กำไรสุทธิ

บริษัทมีกำไรสุทธิจำนวน 149.41 ล้านบาท เพิ่มขึ้นจากปี 2554 จำนวน 118.37 ล้านบาท
สรุปได้ดังนี้

หน่วย: ล้านบาท

+----------------------------------------------------------+-----------+
| รายการ                                                   | จำนวนเงิน  |
+==========================================================+===========+
| กำไรขั้นต้นเพิ่มขึ้น                                            | 228.88    |
+----------------------------------------------------------+-----------+
| รายได้อื่นเพิ่มขึ้น                                             | 59.20     |
|                                                          |           |
| - กำไรจากการขายที่ดิน อาคารและอุปกรณ์                         | 18.16     |
| และอสังหาริมทรัพย์เพื่อการลงทุน                                 |           |
|                                                          |           |
| - รายได้อื่น ได้แก่ ดอกเบี้ยรับ รายได้ค่าเช่า เป็นต้น                 |           |
+----------------------------------------------------------+-----------+
| รายได้อื่นลดดลง                                             | (1.71)    |
|                                                          |           |
| - รายได้ค่าบริหารโรงแรม                                     | (4.88)    |
|                                                          |           |
| - ส่วนแบ่งกำไรจากเงินลงทุนในบริษัทร่วม (บริษัทลงทุนในกองทุนรวม      | (12.14)   |
| อสังหาริมทรัพย์และสิทธิการเช่าอัตราร้อยละ 30.02)                  |           |
|                                                          |           |
| - เงินปันผล                                                |           |
+----------------------------------------------------------+-----------+
| ค่าใช้จ่ายเพิ่มขึ้น                                             | (189.58)  |
|                                                          |           |
| - ค่าใช้จ่ายในการขายและการบริหาร                             | (15.11)   |
|                                                          |           |
| - ค่าเสื่อมราคาและค่าตัดจำหน่าย                                | (58.99)   |
|                                                          |           |
| - ดอกเบี้ยจ่าย                                              |           |
+----------------------------------------------------------+-----------+
| ค่าใช้จ่ายลดลง                                              | 1.94      |
|                                                          |           |
| - ขาดทุนจากการด้อยค่าของที่ดิน อาคาร และอุปกรณ์                  |           |
+----------------------------------------------------------+-----------+
| ภาษีเงินได้ลดลงจากปี 2554                                    | 3.98      |
+----------------------------------------------------------+-----------+
| ส่วนของส่วนได้เสียที่ไม่มีอำนาจควบคุมลดลง                         | 88.62     |
+----------------------------------------------------------+-----------+
| กำไรสุทธิเพิ่มขึ้น                                             | 118.37    |
+----------------------------------------------------------+-----------+

การวิเคราะห์ฐานะการเงิน

ข้อมูลแสดงฐานะการเงินรวมของบริษัทและบริษัทย่อยที่สำคัญ ณ วันที่ 31 ธันวาคม 2555
เปรียบเทียบกับ ณ วันที่ 31 ธันวาคม 2554 มีดังต่อไปนี้

สินทรัพย์รวม จำนวน 8,402.07 ล้านบาท เพิ่มขึ้น 60.72 ล้านบาท มีปัจจัยสำคัญต่อไปนี้

สินทรัพย์หมุนเวียน ลดลงจากปี 2554 จำนวน 66.45 ล้านบาท ประกอบด้วย

ลูกหนี้การค้าและลูกหนี้อื่น-สุทธิ

ณ วันที่ 31 ธันวาคม 2554 และ 2555 บริษัทและบริษัทย่อย มีลูกหนี้การค้าและลูกหนี้อื่น - สุทธิ
เท่ากับ 527.77 ล้านบาท และ 407.53 ล้านบาท ตามลำดับ ลดลง 120.24 ล้านบาท
ส่วนใหญ่เกิดจากกลุ่มบริษัทได้รับมอบอาคาร
และอุปกรณ์ตามที่ได้เคยจ่ายเงินล่วงหน้าค่าทรัพย์สินของมัลดีฟส์ไปก่อนหน้านี้

เงินให้กู้ยืมระยะสั้นแก่บริษัทที่เกี่ยวข้องกัน

ณ วันที่ 31 ธันวาคม 2554 บริษัทและบริษัทย่อย มีเงินให้กู้ยืมระยะสั้นแก่บริษัทที่เกี่ยวข้องกันเท่ากับ
6.00 ล้านบาท ซึ่งในปี 2555
ลดลงเนื่องจากบริษัทได้รับคืนเงินกู้ดังกล่าวจากบริษัทที่เกี่ยวข้องกันทั้งจำนวน

เงินฝากธนาคารที่มีภาระผูกพัน

ณ วันที่ 31 ธันวาคม 2554 บริษัทและบริษัทย่อย มีเงินฝากธนาคารที่มีภาระผูกพัน เท่ากับ 47.25
ล้านบาท ในปี 2555 ลดลง
เนื่องจากทางกลุ่มบริษัทได้ปฏิบัติตามข้อผูกพันที่ระบุไว้ในสัญญาซื้อขายโครงการมัลดีฟส์

ในขณะที่มีการเพิ่มขึ้นของรายการดังนี้

เงินสดและรายการเทียบเท่าเงินสด

ณ วันที่ 31 ธันวาคม 2554 และ 2555 บริษัทและบริษัทย่อย มีเงินสดและรายการเทียบเท่าเงินสด
เท่ากับ 590.23 ล้านบาท และ 662.91 ล้านบาท ตามลำดับ เพิ่มขึ้น 72.68 ล้านบาท
ซึ่งเกิดจากการดำเนินกิจการ เป็นของ DMS จำนวน 45.64 ล้านบาท

สินค้าคงเหลือ

ณ วันที่ 31 ธันวาคม 2554 และ 2555 บริษัทและบริษัทย่อย มีสินค้าคงเหลือ เท่ากับ 74.20
ล้านบาท และ 86.18 ล้านบาท ตามลำดับ เพิ่มขึ้น 11.98 ล้านบาท
โดยสินค้าคงเหลือส่วนใหญ่ประกอบด้วยอาหารและเครื่องดื่ม วัสดุแผนกช่างและวัสดุอื่นๆ
ซึ่งได้รวมมัลดีฟส์ที่เริ่มเปิดดำเนินการในปี 2555 ด้วย

ค่าเช่าที่ดินและอาคารจ่ายล่วงหน้า

ณ วันที่ 31 ธันวาคม 2554 และ 2555 บริษัทและบริษัทย่อย มีค่าเช่าที่ดินและอาคารจ่ายล่วงหน้า
เท่ากับ 89.82 ล้านบาท และ 103.52 ล้านบาท ตามลำดับ เพิ่มขึ้น 13.70 ล้านบาท
เป็นค่าเช่าที่ดินและอาคารจ่ายล่วงหน้าของบริษัท ที่เช่ากับทรัพย์สินส่วนพระมหากษัตริย์ จำนวน
74.07 ล้านบาท และของ DMS จำนวน 29.45 ล้านบาท

สินทรัพย์หมุนเวียนอื่น

ณ วันที่ 31 ธันวาคม 2554 และ 2555 บริษัทและบริษัทย่อย มีสินทรัพย์หมุนเวียนอื่นเท่ากับ 28.28
ล้านบาท และ 36.97 ล้านบาท ตามลำดับ เพิ่มขึ้น 8.69 ล้านบาท

สินทรัพย์ไม่หมุนเวียน เพิ่มขึ้น 127.18 ล้านบาท ประกอบด้วย

ที่ดิน อาคารและอุปกรณ์- สุทธิ

ณ วันที่ 31 ธันวาคม 2554 และ 2555 บริษัทและบริษัทย่อย มีที่ดิน อาคารและอุปกรณ์- สุทธิ
เท่ากับ 4,314.58 ล้านบาท และ 4,541.77 ล้านบาท ตามลำดับ เพิ่มขึ้น 227.19 ล้านบาท
ซึ่งส่วนใหญ่เกิดจากที่ดิน อาคารและอุปกรณ์ บนที่เช่าโครงการรีสอร์ทระดับห้าดาว สิ่งปลูกสร้าง
และอุปกรณ์ ของโรงแรมดุสิตธานี มัลดีฟส์ จำนวน 2,110.86 ล้านบาท
การตัดค่าเสื่อมราคาจำนวน 90.78 ล้านบาท นอกจากนั้นในปี 2555 มีการปรับปรุงตกแต่งโรงแรม
ของบริษัทและบริษัทย่อยอีก

เงินลงทุนเผื่อขาย

ณ วันที่ 31 ธันวาคม 2554 และ 2555 บริษัทและบริษัทย่อย มีเงินลงทุนเผื่อขาย เท่ากับ 266.29
ล้านบาท และ 299.15 ล้านบาท ตามลำดับ เพิ่มขึ้น 32.86 ล้านบาท เนื่องจากมูลค่ายุติธรรม
(ราคาตลาด) ที่สูงขึ้น

เงินลงทุนในบริษัทร่วม

ณ วันที่ 31 ธันวาคม 2554 และ 2555 บริษัทและบริษัทย่อย มีเงินลงทุนในบริษัทร่วม เท่ากับ
1,302.78 ล้านบาท และ 1,309.53 ล้านบาท ตามลำดับ เพิ่มขึ้น 6.75 ล้านบาท
จากการรับรู้ส่วนแบ่งกำไรจากกองทุนรวมจำนวน 106.93 ล้านบาท
และบริษัทได้รับเงินปันผลอีกจำนวน 100.18 ล้านบาท
บริษัทมีการลงทุนในกองทุนรวมอสังหาริมทรัพย์และสิทธิการเช่าดุสิตธานี (กองทุนรวม)
ในอัตราร้อยละ 30.02 ในเดือนธันวาคม 2553

สินทรัพย์ไม่หมุนเวียนอื่น

ณ วันที่ 31 ธันวาคม 2554 และ 2555 บริษัทและบริษัทย่อย มีสินทรัพย์ไม่หมุนเวียนอื่น เท่ากับ
48.11 ล้านบาท และ 53.17 ล้านบาท ตามลำดับ เพิ่มขึ้น 5.06 ล้านบาท
เนื่องจากมีการตัดจำหน่ายตามระยะเวลา

ในขณะที่มีรายการลดลงจากปี 2554 ดังนี้

อสังหาริมทรัพย์เพื่อการลงทุน-สุทธิ

ณ วันที่ 31 ธันวาคม 2554 และ 2555 บริษัทและบริษัทย่อย มีอสังหาริมทรัพย์เพื่อการลงทุน-สุทธิ
เท่ากับ 297.71 ล้านบาท และ 273.15 ล้านบาท ตามลำดับ ลดลง 24.56 ล้านบาท
เกิดจากการตัดค่าเสื่อมราคาของอาคารพาณิชย์ให้เช่า

ค่าเช่าที่ดินและอาคารจ่ายล่วงหน้าส่วนที่เกินหนึ่งปี-สุทธิ

ณ วันที่ 31 ธันวาคม 2554 และ 2555 บริษัทและบริษัทย่อย
มีค่าเช่าที่ดินและอาคารจ่ายล่วงหน้าส่วนที่เกินหนึ่งปี-สุทธิ เท่ากับ 530.61 ล้านบาท และ 410.48
ล้านบาท ตามลำดับ ลดลง 120.13 ล้านบาท เกิดจากค่าตัดจำหน่าย
ค่าเช่าจ่ายล่วงหน้าตามระยะเวลา โดยยอดคงเหลือประกอบด้วย
ค่าเช่าที่ดินและอาคารจ่ายล่วงหน้าของบริษัทที่เช่ากับทรัพย์สินส่วนพระมหากษัตริย์ จำนวน 314.78
ล้านบาท และของ DMS จำนวน 95.70 ล้านบาท

หนี้สินรวม มีจำนวน 3,848.93 ล้านบาท เพิ่มขึ้น 80.34 ล้านบาท มีปัจจัยหลักดังนี้

หนี้สินหมุนเวียน ลดลงจากปี 2554 จำนวน 144.05 ล้านบาท ประกอบด้วย

เงินเบิกเกินบัญชีและเงินกู้ยืมระยะสั้นจากสถาบันการเงิน

ณ วันที่ 31 ธันวาคม 2554 และ 2555 บริษัทและบริษัทย่อย
มีเงินเบิกเกินบัญชีและเงินกู้ยืมระยะสั้นจากสถาบันการเงินเท่ากับ 822.40 ล้านบาท และ 655.30
ล้านบาท ตามลำดับ ลดลงจำนวน 167.10 ล้านบาท เนื่องจาก การจ่ายชำระคืนโดยบริษัท

เจ้าหนี้การค้าและเจ้าหนี้อื่น

ณ วันที่ 31 ธันวาคม 2554 และ 2555 บริษัทและบริษัทย่อย มีเจ้าหนี้การค้าและเจ้าหนี้อื่น เท่ากับ
872.90 ล้านบาท และ 822.55 ล้านบาท ตามลำดับ ลดลงจำนวน 50.35 ล้านบาท
จากการจ่ายชำระเจ้าหนี้ค่าจัดหาสินทรัพย์และค่าใช้จ่ายอื่นๆ ของบริษัทและของมัลดีฟส์

ภาระหนี้สินจากการค้ำประกัน

ณ วันที่ 31 ธันวาคม 2554 และ 2555 บริษัทและบริษัทย่อย มีภาระหนี้สินจากการค้ำประกัน
เท่ากับ 87.70 ล้านบาท และ 68.45 ล้านบาท ตามลำดับ ลดลงจำนวน 19.25 ล้านบาท
จากการที่บริษัทค้ำประกันการเช่าให้กับกองทุนรวม

ในขณะที่มีรายการเพิ่มขึ้นจากปี 2554 ดังนี้

เงินกู้ยืมระยะยาวที่ครบกำหนดชำระภายในหนึ่งปี

ณ วันที่ 31 ธันวาคม 2554 และ 2555 บริษัทและบริษัทย่อย
มีเงินกู้ยืมระยะยาวที่ครบกำหนดชำระภายในหนึ่งปีเท่ากับ 20.61 ล้านบาท และ 98.01 ล้านบาท
ตามลำดับ เพิ่มขึ้นจำนวน 77.40 ล้านบาท โดยส่วนใหญ่เกิดจากการกู้เงินเพิ่มของ DMS

เงินกู้ยืมระยะสั้นจากบริษัทจากบริษัทที่เกี่ยวข้องกัน

ณ วันที่ 31 ธันวาคม 2554 และ 2555 บริษัทและบริษัทย่อย
มีเงินกู้ยืมระยะสั้นจากบริษัทจากบริษัทที่เกี่ยวข้องกัน เท่ากับ 6.00 ล้านบาท และ 12.23 ล้านบาท
ตามลำดับ เพิ่มขึ้นจำนวน 6.23 ล้านบาท

ภาษีเงินได้ค้างจ่าย

ณ วันที่ 31 ธันวาคม 2554 และ 2555 บริษัทและบริษัทย่อย มีภาษีเงินได้ค้างจ่าย เท่ากับ 7.54
ล้านบาท และ 11.11 ล้านบาท ตามลำดับ เพิ่มขึ้นจำนวน 3.57 ล้านบาท

หนี้สินหมุนเวียนอื่น

ณ วันที่ 31 ธันวาคม 2554 และ 2555 บริษัทและบริษัทย่อย มีหนี้สินหมุนเวียนอื่น เท่ากับ 47.28
ล้านบาท และ 52.73 ล้านบาท ตามลำดับ เพิ่มขึ้นจำนวน 5.45 ล้านบาท

หนี้สินไม่หมุนเวียน เพิ่มขึ้น 224.39 ล้านบาท ประกอบด้วย

เงินกู้ยืมระยะยาว

ณ วันที่ 31 ธันวาคม 2554 และ 2555 บริษัทและบริษัทย่อย มีเงินกู้ยืมระยะยาว เท่ากับ
1,015.79 ล้านบาท และ 1,225.04 ล้านบาท ตามลำดับ เพิ่มขึ้นจำนวน 209.25 ล้านบาท

ภาระผูกพันผลประโยชน์พนักงาน

ณ วันที่ 31 ธันวาคม 2554 และ 2555 บริษัทและบริษัทย่อย มีภาระผูกพันผลประโยชน์พนักงาน
เท่ากับ 129.26 ล้านบาท และ 163.64 ล้านบาท ตามลำดับ เพิ่มขึ้น จำนวน 34.38 ล้านบาท
ตามการคำนวณทางคณิตศาสตร์ประกันภัย

หนี้สินไม่หมุนเวียนอื่น

ณ วันที่ 31 ธันวาคม 2554 และ 2555 บริษัทและบริษัทย่อย มีหนี้สินไม่หมุนเวียนอื่น เท่ากับ
15.19 ล้านบาท และ 21.38 ล้านบาท ตามลำดับ เพิ่มขึ้นจำนวน 6.19 ล้านบาท

รายได้ค่าเช่ารับล่วงหน้า

ณ วันที่ 31 ธันวาคม 2554 และ 2555 บริษัทและบริษัทย่อย
มีรายได้ค่าเช่ารับล่วงหน้าจากกองทุนรวม เท่ากับ 711.58 ล้านบาท และ 686.14 ล้านบาท
ตามลำดับ ลดลงจำนวน 25.44 ล้านบาท จากการรับรู้เป็นรายได้ในระหว่างปี

ส่วนของผู้ถือหุ้น

ณ วันที่ 31 ธันวาคม 2554 และ 2555 ส่วนของผู้ถือหุ้นเท่ากับ 4,572.75 ล้านบาท และ
4,553.14 ล้านบาท ตามลำดับ ลดลง 19.61 ล้านบาท
โดยมีสาเหตุหลักจากการประกาศจ่ายเงินปันผลประจำปี 2554 ให้แก่ผู้ถือหุ้นสามัญจำนวน
85,000,000 หุ้น ในอัตราหุ้นละ 0.50 บาท เป็นจำนวนเงินรวมทั้งสิ้น 42.50 ล้านบาท
ผลกำไรจาก การดำเนินงานของบริษัท 149.41 ล้านบาท
ผลกำไรที่ยังไม่เกิดขึ้นจริงของเงินลงทุนเผื่อขาย (จากมูลค่าราคาตลาด) 29.77 ล้านบาท
ผลต่างจากอัตราแลกเปลี่ยนในการแปลงค่าข้อมูลทางการเงินของบริษัทย่อยจำนวน 29.07 ล้านบาท
ผลขาดทุนสุทธิของส่วนได้เสียที่ไม่มีอำนาจควบคุมจำนวน 99.98 ล้านบาท
และผลขาดทุนจากการประมาณการตามหลักคณิตศาสตร์ประกันภัยสำหรับโครงการผลประโยชน์พนักงานจำนวน
27.24 ล้านบาทและ ณ วันที่ 31 ธันวาคม 2555 บริษัทมีกำไรสะสมที่ยังไม่ได้จัดสรรเท่ากับ
1,266.37 ล้านบาท

ณ วันที่ 31 ธันวาคม 2555 อัตราส่วนหนี้สินต่อส่วนของผู้ถือหุ้น เท่ากับ 0.85 ต่อ 1
หากไม่รวมรายได้ค่าเช่ารับล่วงหน้าจำนวน 711.57 ล้านบาท
อัตราส่วนหนี้สินต่อส่วนของเจ้าของเท่ากับ 0.69 ต่อ 1 และส่วนของผู้ถือหุ้นของบริษัทใหญ่เท่ากับ
3,956.98 ล้านบาท มีมูลค่าตามบัญชี (Book Value) เท่ากับ 46.81 บาทต่อหุ้น

วิเคราะห์กระแสเงินสด

บริษัทและบริษัทย่อยมีกระแสเงินสดจากการดำเนินงานในช่วง 3 ปีที่ผ่านมา ดังต่อไปนี้

หน่วย:ล้านบาท

  ------------------------------------------- ---------- ------------ ----------
                                              2553       2554         2555

  กระแสเงินสดสุทธิได้จากกิจกรรมดำเนินงาน            463.43     402.77       528.82

  กระแสเงินสดสุทธิได้จาก (ใช้ไปใน) กิจกรรมลงทุน      342.62     (2,058.99)   (493.23)

  กระแสเงินสดสุทธิได้จาก (ใช้ไปใน) ในกิจกรรมจัดหาเงิน (820.51)   1,864.80     32.91

  กำไรจากอัตราแลกเปลี่ยนของเงินสด                 (4.30)     4.24         4.17

  กระแสเงินสดสุทธิเพิ่มขึ้น (ลดลง) สุทธิ               (18.76)    212.82       72.67
  ------------------------------------------- ---------- ------------ ----------

บริษัทและบริษัทย่อยมีกระแสเงินสดเปรียบเทียบสำหรับปี 2554 กับปี 2555 ได้ดังนี้

กระแสเงินสดสุทธิได้จากกิจกรรมดำเนินงาน จำนวน 528.82 ล้านบาท
เกิดจากกำไรจากการดำเนินงาน ก่อนการเปลี่ยนแปลงในสินทรัพย์และหนี้สินดำเนินงาน 502.67
ล้านบาท รวมกับเงินสดรับจากลูกหนี้การค้าและลูกหนี้อื่น 61.23 ล้านบาท
ที่ได้รับชำระเงินจากลูกหนี้ และเมื่อปีก่อนได้จ่ายค่าปรับปรุงตกแต่งโรงแรมดุสิตธานี มัลดีฟส์
ล่วงหน้า รวมเจ้าหนี้การค้าและเจ้าหนี้อื่น 37.12 ล้านบาท รวมหนี้สินหมุนเวียนอื่น 12.13
ล้านบาท หักซื้อสินค้าคงเหลือ และสินทรัพย์หมุนเวียนอื่นลดลง 23.26 ล้านบาท
ภาระหนี้สินจากการค้ำประกันค่าเช่าให้กับกองทุนรวมลดลง 19.25 ล้านบาท
จ่ายคืนสำรองผลประโยชน์พนักงาน 20.39 ล้านบาท จ่ายภาษีเงินได้ 32.23 ล้านบาท
และเงินสดรับคืนภาษีเงินได้จ่ายล่วงหน้า 10.80 ล้านบาท

กระแสเงินสดสุทธิได้จาก (ใช้ไปใน) กิจกรรมลงทุน จำนวน 493.22 ล้านบาท
เกิดจากเงินสดรับจากดอกเบี้ยรับ 11.03 ล้านบาท เงินปันผลรับ 12.12 ล้านบาท
เงินปันผลรับจากกองทุนรวม 100.18 ล้านบาท เงินสดรับคืนจากการให้บริษัทย่อยกู้ยืม 6.00
ล้านบาท จากการขายอสังหาริมทรัพย์เพื่อการลงทุนในที่ดินระยองจำนวน 114.72 ล้านบาท
และจากการซื้อเพิ่มอีกจำนวน 1.45 ล้านบาท เงินสดรับจากการขายที่ดิน อาคาร และอุปกรณ์
จำนวน 16.40 ล้านบาท เงินสดจ่ายเพื่อซื้อที่ดิน อาคาร และอุปกรณ์ จำนวน 742.03 ล้านบาท
และเงินสดจ่ายเพื่อซื้อสินทรัพย์ไม่มีตัวตน เช่น ระบบซอฟต์แวร์ จำนวน 10.19 ล้านบาท

กระแสเงินสดสุทธิได้จาก (ใช้ไปใน) กิจกรรมจัดหาเงิน จำนวน 32.91 ล้านบาท
เกิดจากเงินสดรับจาก เงินกู้ยืมระยะยาวสุทธิ จำนวน 315.57 ล้านบาท ส่วนใหญ่เป็นของ DMS
Property Investment Private Limited
เงินสดรับจากเงินกู้ยืมระยะสั้นจากบริษัทที่เกี่ยวข้องกันจำนวน 12.23 ล้านบาท
เงินสดจ่ายชำระคืนเงินกู้ยืมระยะสั้นสุทธิจากสถาบันการเงินจำนวน 166.14 ล้านบาท
เงินสดจ่ายชำระคืนเงินกู้ยืมระยะสั้นจากบริษัทที่เกี่ยวข้องกันจำนวน 6.00 ล้านบาท
เงินสดจ่ายดอกเบี้ยจำนวน 73.83 ล้านบาท และเงินสดจ่ายเงินปันผลจำนวน 48.46 ล้านบาท

11.2 ความสามารถในการทำกำไร

ความสามารถในการทำกำไรของบริษัทและบริษัทย่อย ในระยะเวลา 3 ปีที่ผ่านมามีดังนี้

อัตราส่วนแสดงความสามารถในการหากำไร

  ---------------------------------------- ------- ------- ------- --------
                                                   2553    2554    2555

  อัตรากำไรสุทธิ                              ร้อยละ   3.00    0.79    3.15

  อัตราผลตอบแทนผู้ถือหุ้น (ROE)                  ร้อยละ   2.82    0.80    3.81
  ---------------------------------------- ------- ------- ------- --------

อัตราส่วนแสดงความสามารถในการหากำไร ในปี 2555 มีอัตรากำไรสุทธิ (Net profit
margin) เท่ากับร้อยละ 3.15 ของรายได้ อัตราผลตอบแทนผู้ถือหุ้น (ROE) เท่ากับร้อยละ 3.81
เพิ่มขึ้นจากปี 2554 เนื่องจากปี 2555 บริษัทและบริษัทย่อยมีกำไรสุทธิ 149.41 ล้านบาท
เพิ่มขึ้นจากปี 2554 จำนวน 118.37 ล้านบาท ส่งผลให้อัตราส่วน
แสดงความสามารถในการหากำไร ในปี 2555 เพิ่มขึ้นจากปี 2554
เนื่องจากบริษัทสามารถสร้างรายได้จากกิจการโรงแรมเพิ่มขึ้น
ซึ่งมีทั้งปัจจัยที่เกิดจากการเจริญเติบโตของธุรกิจการท่องเที่ยวในประเทศไทย และการลงทุนเพิ่มขึ้น
แต่ในการลงทุนย่อมมีต้นทุนที่สูงขึ้น
ทำให้ในช่วงปีแรกยังไม่สามารถสร้างกำไรให้เพียงพอกับต้นทุนและค่าใช้จ่ายจำนวนที่สูงทำให้กระทบต่อผลกำไรโดยรวมของบริษัท
แต่ในปี 2555 บริษัทมีกำไรจากการขายทรัพย์สิน เงินชดเชยที่ได้รับจากน้ำท่วม
และการแบ่งกำไรจากเงินลงทุนในกองทุนรวมทำให้บริษัทมีกำไรสุทธิโดยรวมเพิ่มขึ้น

นอกจากนั้นบริษัทมีการจ่ายเงินปันผลให้แก่ผู้ถือหุ้นอย่างต่อเนื่อง
และมีนโยบายในการจ่ายเงินปันผลในอัตราไม่ต่ำกว่าร้อยละ 50 ของกำไรสุทธิต่อหุ้น และปี 2555
ที่ประชุมคณะกรรมการเมื่อวันที่ 26 กุมภาพันธ์ 2556 เสนอจ่ายเงินปันผลประจำปี
2555โดยจัดสรรจากกำไรให้ผู้ถือหุ้น หุ้นละ 1.00 บาท เป็นจำนวนเงิน 85 ล้านบาท

11.3 ความสามารถในการบริหารสินทรัพย์

บริษัทและบริษัทย่อยมีการบริหารสินทรัพย์ของบริษัทตามประสิทธิภาพ เพื่อก่อให้เกิดผลประโยชน์
และผลตอบแทนสูงสุดแก่บริษัท มีดังนี้

ลูกหนี้การค้าและลูกหนี้อื่น – สุทธิ ประกอบด้วย

+------------------------------------+----------+----------+---------+
|                                    | หน่วย :   |          |         |
|                                    | ล้านบาท   |          |         |
+====================================+==========+==========+=========+
|                                    | 31 ธ.ค.  | 31 ธ.ค.  | 31 ธ.ค. |
|                                    | 2553     | 2554     | 2555    |
+------------------------------------+----------+----------+---------+
|                                    |          |          |         |
+------------------------------------+----------+----------+---------+
|   ลูกหนี้การค้า - สุทธิ                  | 255.39   | 262.62   | 273.54  |
+------------------------------------+----------+----------+---------+
|   ลูกหนี้อื่น - ค่าบริหารและค่าบริการอื่น ๆ - | 43.38    | 48.28    | 47.63   |
|   สุทธิ                              |          |          |         |
+------------------------------------+----------+----------+---------+
|   ลูกหนี้อื่น -บริษัทอื่น                   | 39.76    | 21.46    | 16.49   |
+------------------------------------+----------+----------+---------+
|   หัก ค่าเผื่อหนี้สงสัยจะสูญ               | (5.42)   | (0.40)   | (0.64)  |
+------------------------------------+----------+----------+---------+
|   ลูกหนี้ – ค่าขายโรงแรม               | 30.00    | -        | -       |
+------------------------------------+----------+----------+---------+
|   ดอกเบี้ยค้างรับ                      | 0.09     | 2.33     | 0.39    |
+------------------------------------+----------+----------+---------+
|   รายได้ค้างรับ                       | -        | 0.15     | 0.19    |
+------------------------------------+----------+----------+---------+
|   ค่าใช้จ่ายจ่ายล่วงหน้า                 | 35.63    | 38.40    | 32.00   |
+------------------------------------+----------+----------+---------+
|   ภาษีเงินได้จ่ายล่วงหน้า                | 42.08    | 29.53    | 18.77   |
+------------------------------------+----------+----------+---------+
|   เงินทดรองจ่าย                      | 8.13     | 9.27     | 9.53    |
+------------------------------------+----------+----------+---------+
|   เงินจ่ายล่วงหน้าค่าสินทรัพย์             | -        | 115.59   | -       |
+------------------------------------+----------+----------+---------+
|   เงินมัดจำ                          | 0.01     | -        | 9.13    |
+------------------------------------+----------+----------+---------+
|   เงินประกันขอคืน                     | 0.86     | 0.54     | 0.50    |
+------------------------------------+----------+----------+---------+
|   ลูกหนี้การค้าและลูกหนี้อื่น - สุทธิ         | 449.91   | 527.77   | 407.53  |
+------------------------------------+----------+----------+---------+

ณ วันที่ 31 ธันวาคม 2555 บริษัทและบริษัทย่อยมีลูกหนี้การค้าเพิ่มขึ้น
เนื่องจากลูกหนี้การค้าของมัลดีฟส์ ในขณะที่ลูกหนี้อื่นมีจำนวนที่ลดลง

ลูกหนี้การค้าแยกตามอายุหนี้ที่ค้างชำระสรุปได้ดังนี้

หน่วย: ล้านบาท

  ------------------------------- ------------- ------------- ------------
  ยอดหนี้ที่ค้างชำระ                   31 ธ.ค. 53    31 ธ.ค. 54    31 ธ.ค. 55

  - ต่ำกว่า 3 เดือน                  251.00        256.71        264.85

  - มากกว่า 3 เดือน ขึ้นไป            19.15         20.14         25.68

  รวมลูกหนี้การค้า                    270.15        276.85        290.53

  หัก ค่าเผื่อหนี้สงสัยจะสูญ              (14.76)       (14.23)       (16.99)

  ลูกหนี้การค้า - สุทธิ                 255.39        262.62        273.54
  ------------------------------- ------------- ------------- ------------

ณ วันที่ 31 ธันวาคม 2555 บริษัทและบริษัทย่อยมียอดลูกหนี้ที่ค้างชำระเกินกว่า 3 เดือนขึ้นไป
จำนวน 25.68 ล้านบาท ซึ่งโดยส่วนใหญ่เป็นลูกหนี้ที่เป็นตัวแทนจำหน่าย (Agents)
บริษัทและบริษัทย่อยมีการตั้งค่าเผื่อ หนี้สงสัยจะสูญจำนวน 16.99 ล้านบาท
ซึ่งคาดว่าเพียงพอสำหรับการดำเนินงาน

ประสิทธิภาพในการบริหารสินทรัพย์

  ---------------------------------------- ------- ------- ------- --------
                                                   2553    2554    2555

  อัตราผลตอบแทนของสินทรัพย์ (ROA)              ร้อยละ   4.35    0.89    1.78

  อัตราผลตอบแทนจากสินทรัพย์ถาวร                ร้อยละ   20.91   12.17   14.35

  อัตราการหมุนของสินทรัพย์                      ร้อยละ   0.62    0.54    0.57
  ---------------------------------------- ------- ------- ------- --------

อัตราส่วนแสดงประสิทธิภาพในการบริหารสินทรัพย์ปี 2555 มีอัตราผลตอบแทนของสินทรัพย์ (ROA)
เท่ากับร้อยละ 1.78 เพิ่มขึ้นจากปี 2554 เนื่องจากปี 2555 บริษัทและบริษัทย่อยมีกำไรสุทธิ
149.41 ล้านบาท และสินทรัพย์รวมปี 2555 จำนวน 8,402.07 ล้านบาท เพิ่มขึ้น 60.72
ล้านบาท โดยบริษัทยังคงมีการลงทุนสินทรัพย์ถาวรเพิ่มขึ้น ได้แก่ การตกแต่งโรงแรมดุสิตธานี
มัลดีฟส์ การปรับปรุงตกแต่งโรงแรม และห้องอาหารของโรงแรมต่างๆ อย่างต่อเนื่อง
ซึ่งสินทรัพย์ที่ได้รับการปรับปรุงเหล่านี้จะมีประสิทธิภาพในการสร้างรายได้ซึ่งนำมาสู่ผลตอบแทน
ที่สูงขึ้นในปีต่อๆ ไป
ซึ่งจากอัตราส่วนดังกล่าวแสดงให้เห็นว่าบริษัทมีความสามารถในการสร้างประสิทธิภาพต่อการใช้ทรัพย์สินของบริษัทให้เกิดประสิทธิภาพเพิ่มขึ้น

11.4 ความเพียงพอของเงินทุน

โครงสร้างเงินทุนของบริษัท ประกอบด้วยเงินกู้ยืมระยะสั้นและเงินกู้ยืมระยะยาว และจากผู้ถือหุ้น

ณ วันที่ 31 ธันวาคม 2555 รายละเอียดของเงินกู้ยืม สรุปได้ดังนี้

  หน่วย: ล้านบาท

+--------------------------------+----------+---------+--------------+
|                                | วงเงินกู้ยืม | ย       | อัตราดอกเบี้ย   |
|                                |          | อดคงค้าง |              |
+================================+==========+=========+==============+
| 1.  เงินเบิกเกินบัญชี               | 89.00    | -       | MOR          |
+--------------------------------+----------+---------+--------------+
| 2.  เงินกู้ยืมระยะสั้นจากสถาบันการเงิน |          |         |              |
+--------------------------------+----------+---------+--------------+
| -   บมจ. ดุสิตธานี                | 450.00   | 267.00  | MMR          |
|                                |          |         |              |
| -   บมจ. ดุสิตธานี                | 150.00   | -       | MMR          |
|                                |          |         |              |
| -   บมจ. ดุสิตธานี                | 300.00   | -       | ตา           |
|                                |          |         | มธนาคารกำหนด |
| -   บมจ. ดุสิตธานี                | 800.00   | -       |              |
|                                |          |         | MMR          |
+--------------------------------+----------+---------+--------------+
| -   บมจ. ดุสิตธานี                | 350.00   | 309.90  | MMR          |
+--------------------------------+----------+---------+--------------+
| -   บมจ. ดุสิต ไทยพร็อพเพอร์ตี้ส์     | 150.00   | 5.00    | MMR          |
+--------------------------------+----------+---------+--------------+
| -   DMS Property Investment    | 76.95    | 73.40   | LIBOR 6      |
|     Pvt. Ltd. ⁽¹⁾              |          |         | เดือน+3.425%  |
+--------------------------------+----------+---------+--------------+
| 3.                             | 24.47    | 12.23   | LIBOR 6      |
|  เงินกู้ยืมระยะสั้นจากบริษัทที่เกี่ยวข้องกัน |          |         | เดือน+3.425%  |
|                                |          |         |              |
|   - DMS Property Investment    |          |         |              |
|   Pvt. Ltd                     |          |         |              |
+--------------------------------+----------+---------+--------------+
| 4. เงินกู้ยืมระยะยาวจากสถาบันการเงิน |          |         |              |
+--------------------------------+----------+---------+--------------+
| -   Philippine Hoteliers, Inc. | 364.32   | 53.88   | 4.3865%      |
|     ⁽²⁾                        |          |         |              |
|                                | 1,269.17 | 1       | LIBOR 6      |
| -   DMS Property Investment    |          | ,269.17 | เดือน+3.425%  |
|     Pvt. Ltd. ⁽¹⁾              |          |         |              |
+--------------------------------+----------+---------+--------------+
| รวม                            | 4,023.91 | 1       |              |
|                                |          | ,990.58 |              |
+--------------------------------+----------+---------+--------------+

(1) DMS Property Investment Private Limited
    มีวงเงินกู้ยืมระยะสั้นและวงเงินกู้ยืมระยะยาวกับสถาบันการเงินแห่งหนึ่งในประเทศไทย
    เท่ากับ 2.50 ล้านเหรียญสหรัฐ และ 41.50 ล้านเหรียญสหรัฐ ตามลำดับ
    โดยทำสัญญากู้ยืมระยะสั้น เพื่อเป็นทุนหมุนเวียน และทำสัญญากู้ยืมเงินระยะยาว
    เพื่อชำระหนี้ตามสัญญาขายและซื้อทรัพย์สินและอุปกรณ์ที่ใช้ดำเนินงาน เฟอร์นิเจอร์
    ทรัพย์สินติดตรึงและอุปกรณ์ เพื่อการติดตั้ง ค่าใช้จ่ายก่อนเปิดดำเนินการและอื่นๆ
    โดยวงเงินกู้ยืมระยะสั้นและวงเงินกู้ยืมระยะยาวดังกล่าว มีหลักทรัพย์ใบหุ้นของ DMS
    Property Investment Private Limited จำนวน 38.50 ล้านหุ้น วางเป็นหลักประกัน
    และมีการค้ำประกันโดยบริษัทในอัตราร้อยละ 60 และผู้ถือหุ้นอื่นอีก 2 ราย ในอัตราร้อยละ
    40 และวงเงินกู้ยืมระยะยาวมีการเบิกใช้แล้วเต็มจำนวน

(2) วงเงินกู้ยืมระยะยาวของ Philippine Hoteliers, Inc. เท่ากับ 510 ล้านเปโซ

ณ วันที่ 31 ธันวาคม 2555 อัตราส่วนหนี้สินต่อส่วนของผู้ถือหุ้น เท่ากับ 0.85 ต่อ 1
หากไม่รวมรายได้ค่าเช่ารับล่วงหน้าจำนวน 711.57 ล้านบาท
อัตราส่วนหนี้สินต่อส่วนของเจ้าของเท่ากับ 0.69 ต่อ 1 และส่วนของผู้ถือหุ้นของบริษัทใหญ่เท่ากับ
3,956.98 ล้านบาท มีมูลค่าตามบัญชี (Book Value) เท่ากับ 46.81 บาทต่อหุ้น

อัตราส่วนสภาพคล่อง

  --------------------------------- ------ ---------- ---------- ----------
                                           2553       2554       2555

  อัตราส่วนสภาพคล่อง                   เท่า    1.02       0.72       0.74

  อัตราส่วนสภาพคล่องหมุนเร็ว             เท่า    0.64       0.45       0.54
  --------------------------------- ------ ---------- ---------- ----------

จากอัตราส่วนสภาพคล่องและอัตราส่วนสภาพคล่องหมุนเร็วของบริษัทปี 2555 เพิ่มขึ้นจากปี 2554
เนื่องจากบริษัทมีกระแสเงินสดคงเหลือจากการดำเนินงานเพิ่มขึ้น 72.68 ล้านบาท ลูกหนี้การค้า
เพิ่มขึ้น 10.92 ล้านบาท สินค้าคงเหลือสุทธิเพิ่มขึ้น 11.98 ล้านบาท
ค่าเช่าที่ดินและอาคารจ่ายล่วงหน้าเพิ่มขึ้น 13.70 ล้านบาทซึ่งเป็นของ DMS
ในขณะที่มีหนี้สินหมุนเวียนลดลง เนื่องจากปี 2555
บริษัทมีเงินเบิกเกินบัญชีและเงินกู้ยืมระยะสั้นจากสถาบันการเงินลดลง 167.10 ล้านบาท
ภาระหนี้สินจากการค้ำประกันค่าเช่าให้กับกองทุนรวม ลดลง 19.25 ล้านบาท
เจ้าหนี้การค้าและเจ้าหนี้อื่น เช่น เจ้าหนี้ค่าจัดหาสินทรัพย์เป็นค่าตกแต่ง อุปกรณ์โรงแรมดุสิตธานี
มัลดีฟส์ และโรงแรมของบริษัทและบริษัทย่อย ลดลง 91.07 ล้านบาท
จึงทำให้บริษัทมีสภาพคล่องดีขึ้น
อย่างไรก็ตามเมื่อวิเคราะห์จากสภาพคล่องของบริษัทตามงบแสดงฐานะทางการเงินแล้วจะเห็นว่าบริษัทมีสภาพคล่องในอัตราส่วนที่ต่ำ
เนื่องจากในปัจจุบันบริษัทใช้แหล่งเงินกู้จากเงินกู้ระยะสั้น เนื่องจากอัตราดอกเบี้ยที่ค่อนข้างต่ำ
อย่างไรก็ตามบริษัทได้พิจารณาถึงความสามารถในการชำระหนี้
และเปลี่ยนเป็นวงเงินกู้ระยะสั้นเป็นระยะยาวตามความเหมาะสมตามสถานการณ์ที่เกิดขึ้น

อัตราส่วนแสดงความสามารถในการบริหารหนี้สิน

+---------------------------------------+------+------+------+-------+
|                                       |      | 2553 | 2554 | 2555  |
+---------------------------------------+------+------+------+-------+
| อัตราส่วนหนี้สินต่อส่วนของผู้ถือหุ้น              | เท่า  | 0.30 | 0.66 | 0.69  |
|                                       |      |      |      |       |
| (ส่วนหนี้สินไม่รวม รายได้ค่าเช่ารับล่วงหน้า)     |      |      |      |       |
+---------------------------------------+------+------+------+-------+
| อัตราส่วนหนี้สินต่อส่วนของผู้ถือหุ้น              | เท่า  | 0.48 | 0.82 | 0.85  |
+---------------------------------------+------+------+------+-------+
| อัตราส่วนความสามารถชำระดอกเบี้ย           | เท่า  | 5.48 | 3.21 | 1.89  |
+---------------------------------------+------+------+------+-------+

ณ วันที่ 31 ธันวาคม 2555 บริษัทและบริษัทย่อยมีอัตราส่วนหนี้สินต่อผู้ถือหุ้นเท่ากับ 0.69 เท่า และ
ณ วันที่ 31 ธันวาคม 2554 เท่ากับ 0.66 เท่า (ส่วนหนี้สินไม่รวม รายได้ค่าเช่ารับล่วงหน้า)
สาเหตุที่อัตราส่วนดังกล่าวเพิ่มขึ้น
เกิดจากส่วนของหนี้สินรวมบริษัทและบริษัทย่อยมีเงินกู้ยืมมาเพื่อการลงทุนปรับปรุงตกแต่งโรงแรมดุสิตธานี
มัลดีฟส์ และโรงแรมของบริษัทและบริษัทย่อย และเพื่อเป็นทุนหมุนเวียน จำนวน 1,978.35
ล้านบาท เพิ่มขึ้น 119.55 ล้านบาท ซึ่งในระหว่างปีได้มีการชำระบางส่วน
มีภาระผูกพันผลประโยชน์พนักงานเพิ่มขึ้น 34.38 ล้านบาท
อัตราส่วนหนี้สินต่อผู้ถือหุ้นดังกล่าวมีอัตราต่ำกว่าเงื่อนไขที่ต้องคงไว้ตามสัญญาเงินกู้ซึ่งกำหนดให้ดำรงอัตราส่วนหนี้สินต่อผู้ถือหุ้นของบริษัทไม่ให้เกินอัตราส่วน
1.75 : 1 และความสามารถในการชำระดอกเบี้ยเท่ากับ 1.89 เท่า ลดลงจากปี 2554
เนื่องจากในปี 2555 บริษัทและบริษัทย่อยมีผลการดำเนินงานกำไรเพิ่มขึ้น
และมีดอกเบี้ยจ่ายมากกว่าปี 2554 จำนวน 58.99 ล้านบาทจากการเงินกู้ยืมของ DMS
อย่างไรก็ตาม บริษัทยังมีความสามารถในการชำระดอกเบี้ยได้ตามกำหนด อย่างไรก็ตาม
เพื่อเป็นการบริหารหนี้สิน บริษัทได้กำหนดนโยบายอัตราส่วนหนี้สินต่อส่วนของผู้ถือหุ้นไม่เกิน 1 เท่า

11.5 ปัจจัยที่อาจมีผลกระทบต่อผลการดำเนินงานหรือฐานะการเงินในอนาคต

1.  ปัจจัยภายนอกที่มีผลต่อธุรกิจโรงแรม

อาจเกิดจากสถานการณ์ทางการเมือง ความไม่สงบภายในประเทศ การก่อการร้าย ภัยธรรมชาติ
การเกิด โรคระบาด ภาวะเศรษฐกิจ การแข่งขัน

จากการที่บริษัทประกอบธุรกิจการโรงแรม โดยมีรายได้จากโรงแรม
ซึ่งมีปัจจัยภายนอกที่อาจส่งผลกระทบกับธุรกิจของบริษัท
และธุรกิจโรงแรมเป็นธุรกิจที่อ่อนไหวต่อผลกระทบจากปัจจัยภายนอก
โดยเฉพาะวิกฤตการณ์ทางการเมืองที่ผ่านมาในอดีตส่งผลกระทบโดยตรงต่อธุรกิจของบริษัท
จากการที่บริษัทมีรายได้จาก ในประเทศร้อยละ 79 ของรายได้จากการดำเนินงานทั้งหมด
จึงมีผลกระทบต่อผลการดำเนินงานของบริษัทอย่างมีนัยสำคัญ อย่างไรก็ตาม
บริษัทมีมาตรการรองรับผลกระทบโดยการทําประกันภัยคุ้มครองความเสี่ยงทุกประเภท (All
risks) และคุ้มครองการขาดรายได้จากการหยุดดําเนินธุรกิจ (Business Interruption)
คุ้มครองภัยจากการก่อ การร้าย เพื่อลดความเสี่ยงจากผลกระทบดังกล่าว

บริษัทกระจายความเสี่ยง โดยการกำหนดกลยุทธ์
ในการขยายการลงทุนและการรับบริหารโรงแรมไปยังต่างประเทศในหลายๆ ภูมิภาค

สำหรับในด้านการตลาดบริษัทได้มีการหาลูกค้าจากแหล่งใหม่ๆ
มาทดแทนลูกค้าในภูมิภาคที่มีปัญหาทางเศรษฐกิจ โดยการตั้งสำนักงานขายเพิ่มในจีน ดูไบ รัสเซีย
และอเมริกา เป็นต้น

สำหรับการรับจ้างบริหารโรงแรมใหม่ของบริษัทและบริษัทย่อยนั้น เนื่องจากสัญญามีอายุระหว่าง
2-15 ปี ดังนั้น อาจมีความเสี่ยงที่อาจจะถูกบอกเลิกสัญญาก่อนกำหนด
หรือไม่ต่อสัญญาหลังหมดอายุสัญญา ซึ่งจะมีผลกระทบต่อรายได้โดยรวม
บริษัทและบริษัทย่อยจึงได้มีการจัดทำสัญญาให้รัดกุมมากขึ้น
เพื่อลดความเสี่ยงที่จะเกิดความเสียหายจากการที่คู่สัญญายกเลิกสัญญาก่อนกำหนด นอกจากนี้
วิกฤตเศรษฐกิจทางการเงินโลกที่เกิดขึ้นกับธุรกิจโรงแรมอาจทำให้รายได้ดังกล่าวไม่เป็นไปตามที่คาดการณ์ไว้
บริษัทคาดว่าจะมีผลกระทบต่อไปอีก 1-2 ปี อย่างไรก็ตาม
บริษัทได้มีการจัดตั้งสำนักงานการพัฒนาและการลงทุน (Development and Investment
Office) เพื่อหาโรงแรมที่รับบริหารเพิ่มขึ้น

2.  ปัจจัยภายใน ที่อาจมีผลต่อธุรกิจ

บุคลากรนับเป็นปัจจัยสำคัญต่อกิจการของบริษัท บริษัทได้ให้ความสำคัญต่อการพัฒนาบุคลากร
ด้วยการจัดฝึกอบรม เพื่อรองรับการขยายกิจการทั้งโรงแรมที่เป็นเจ้าของ และรับบริหารในอนาคต
นอกจากนี้จากการที่บริษัทมีวิทยาลัยดุสิตธานีที่สอนในระดับปริญญาตรีและปริญญาโทในด้านการโรงแรม
ซึ่งสามารถคัดเลือกบุคลากรได้จากสถาบันของบริษัทเองได้ นอกจากนี้การที่บริษัทเข้าไปบริหารใน
Lyceum of Philippines University (LPU)
ซึ่งเป็นแหล่งรองรับในด้านบุคลากรการขยายกิจการโรงแรมในอนาคตได้

3.  การด้อยค่าของที่ดิน อาคาร และอุปกรณ์

จากสภาวะการแข่งขันที่สูงประกอบกับการท่องเที่ยวที่ถดถอยลง
ในขณะที่จำนวนนักท่องเที่ยวลดลงอย่างต่อเนื่อง บริษัทจึงมีการพิจารณาค่าเผื่อการด้อยค่าของที่ดิน
อาคารและอุปกรณ์ของโรงแรม โดยให้
ผู้ประเมินอิสระประเมินมูลค่าตามวิธีกระแสเงินสดคิดลด (Discounted Cash Flow)
ของโรงแรมภายใต้บริษัทและบริษัทย่อยทั้งหมด หากมูลค่าของที่ดิน อาคารและอุปกรณ์ของโรงแรม
มีมูลค่าน้อยกว่ามูลค่าประเมินตามวิธีกระแสเงินสดคิดลด
บริษัทต้องรับรู้การด้อยค่าของทรัพย์สินดังกล่าวเป็นค่าใช้จ่าย

11.6 ค่าตอบแทนของผู้สอบบัญชี

ปี 2555 บริษัทชำระค่าตอบแทนของผู้สอบบัญชี ดังต่อไปนี้

1.  ค่าตอบแทนผู้ตรวจสอบบัญชีของบริษัทและบริษัทย่อยในประเทศ คือ บ. ไพร้ซวอเตอร์เฮาส์
    คูเปอร์ส เอบีเอเอส คิดเป็นมูลค่ารวมทั้งสิ้น 3.68 ล้านบาท

2.  ค่าตอบแทนผู้ตรวจสอบบัญชีของบริษัทย่อยในต่างประเทศ

  - Isla Lipana & Co. (บริษัทสมาชิกในเครือข่ายของ PricewaterhouseCoopers),
  Makati City, Philippines คิดเป็นมูลค่ารวมทั้งสิ้น 665,500 เปโซ

  - PricewaterhouseCoopers, Male’, Republic of Maldives คิดเป็นมูลค่ารวมทั้งสิ้น
  8,250 เหรียญสหรัฐ

3.  ค่าตอบแทนของงานบริการอื่น

  - บริษัท และบริษัทย่อยในประเทศ –ไม่มีค่าบริการอื่น

  - บริษัทย่อยในต่างประเทศ Philippine Hoteliers, Inc. มีค่าบริการอื่น คือ
  ค่าสอบทานการกระจายค่าบริการรายเดือน (Service charges)
  ให้กับพนักงานของโรงแรมดุสิตธานี มะนิลา ซึ่งให้บริการแล้วในปี 2555
  โดยจะชำระค่าบริการจำนวน 130,000 เปโซ ให้ Isla Lipana & Co.
  (บริษัทสมาชิกในเครือข่ายของ PricewaterhouseCoopers) ในปี 2556